ནོར་བདག་གི་བསང་དང་གསོལ་མཆོད་ཅེས་བྱ་བ་བཞུགས།
༄༅། ། ཧྲཱིཿ རང་ཉིད་ལྷ་ཡི་ཐུགས་ལས་འོད་འཕྲོས་པས། ། མཆོད་རྫས་སྤྱན་
གཟིགས་ཡོངས་ཀྱི་མ་དག་སྦྱངས། ། སྲིད་མཐར་གདུང་སེལ་མཁོ་དགུའི་དངོས་པོའི་
ཚོགས། ། དབང་བོའི་ཡུལ་དུ་འཛད་མེད་འབྱུང་བར་གྱུར། ། ཧཱུཾ ཆོས་དབྱིངས་
ཀློང་ནས་སྲིད་གསུམ་དྲེགས་པའི་ཚོགས། ། ཟིལ་གནོན་འདོད་དགུའི་དངོས་གྲུབ་
194

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
ཆར་འབེབས་པ། ། བླ་མ་དཔལ་ཆེན་ལྷ་ཡི་མཐུ་བྱིན་གྱིས། ། བརྟན་གཡོ་དབང་
བསྡུས་རྣམས་ཀུན་དགེ་ལེགས་མཛོད། ། རིང་ནས་ལས་དང་སྨོན་ལམ་གྱིས་འབྲེལ་
བས། ། ཙི་ནའི་ལྗོངས་ནས་རྫས་ཀྱི་ཕྱིར་འབྲངས་ཏེ། ། སྐྱེ་བར་འགྲོགས་ཤིང་འགོ་
བའི་ནོར་གྱི་བདག ། བདུད་རྩིའི་དགའ་བ་འཁོར་བཅས་དེང་འདིར་སྤྱོན། ། རིག་
འཛིན་དམ་ཚིག་རྡོ་རྗེའི་རྒྱ་མ་དྲལ། ། ཕུལ་བའི་དམ་རྫས་མཆོད་གཏོར་ཆུད་མ་
གཟན། ། མྱུར་མགྱོགས་དགྲ་ལྷར་བསྟེན་ཚེ་རྩལ་མ་ཞན། ། སྲུང་སྐྱོབ་གྲོགས་སུ་བསྟེན་
ནོ་སྙིང་མ་རིང་། ། རང་རང་ཡིད་མཐུན་མལ་སྟན་གོས་དང་གནས། ། དཀར་གསུམ་
སྨན་ཆང་སྐྱེམས་དང༌ཤིང་ཏོག་རིགས། ། མངར་གསུམ་འབྲུ་བཅུད་བཟའ་བཅའ་
ཡིད་འཕྲོག་པས། ། མཆོད་དོ་བརྔན་ནོ་དབང་དྲུག་ཚིམ་གྱུར་ཅིག ། དབང་གཞུ་ལྟར་
བཀྲའི་གོས་དར་ལྷབ་ལྷུབ་དང་། ། རིན་ཆེན་བང་མཛོད་དཀོར་ནོར་ཕྱུར་བུར་སྤུངས། །
སྲོགས་ཆགས་སྤྱན་གཟིགས་འདོད་ཡོན་མ་ཚང་མེད། ། འདུ་ཞིང་ཆགས་བའི་རྟེན་
དང་མཛོད་དུ་འབུལ། ། སྣ་ཚོགས་མཐུན་རྫས་བཟང་སྤོས་ཤིང་སྣའི་རིགས། ། ཕྱེ་
མར་འབྲུ་དང་ལེགས་སྦྱར་འབར་བའི་མེར། ། བསྲེགས་པའི་ལྷ་བསང་འདོད་ཡོན་ལྔ་
ལྡན་འདིས། ། མནོལ་གྲིབ་བསང་ཞིང་དམ་སྐོངས་དགྱེས་གྱུར་ཅིག ། ཀྱཻ གཟི་
མདངས་རབ་རྒྱས་དཀར་སྔོན་འོད་དུ་འབར། ། རིན་ཆེན་གཏེར་ལ་གནས་བཅས་
འགྱིང་ཞིང་རོལ། ། ཙི་ནའི་ཆས་སྤྲས་ནོར་བུའི་རྒྱན་མང་འཁྲོལ། ། ཟ་འོག་དམར་
སེར་གོས་གྱོན་སག་ལྷམ་གསོལ། ། ནོར་བུ་པདྨ་ཤེལ་དཀར་ཕྲེང་བ་འཛིན། ། ཟས་
ནོར་ཕྱྭ་གཡང་བཀྲག་མདངས་སྤེལ་བྱེད་ཅིང་། ། ཕྲ་མོའི་ནོར་རྫས་རྗེས་འབྲང་
དཀོར་གྱི་བདག ། མྱུར་མགྱོགས་ནོར་ལྷའི་རྒྱལ་པོ་ཁྱོད་ལ་བསྟོད། ། མདོ་སྔགས་
བཤད་སྒྲུབ་བསྟན་དང་བསྟན་འཛིན་དང་། ། དགེ་འདུན་སྡེར་བཅས་སྤྱི་བོའི་གཙུག་
བསྟེན་ནས། ། བུ་བཞིན་སྲུང་སྐྱོབ་གོང་དུ་འཕེལ་བ་དང༌། ། བླ་མའི་བཀའ་དམ་ཁྲིམས་
ལ་རྟག་གནས་མཛོད། ། རྣལ་འབྱོར་ལས་དང་རྐྱེན་གྱིས་འབྲེལ་བའི་ལྷ། ། ཁྱོད་ཀྱིས་
བདག་སོགས་གཞི་ལམ་བྱེས་གསུམ་ཀུན། ། འཁོར་དང་ཡོ་བྱད་བཅས་པཪ་དུས་རྟག་
- 195 -

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
ཏུ༑༑ བྱ་ར་མེལ་ཚེ་སྡོང་གྲོགས་རྟག་པར་མཛོད། ། མི་འདོད་རྐྱེན་ངན་བར་ཆད་མ་
ལུས་བཟློག ། སྣོད་བཅུད་བཀྲག་མདངས་ཕུན་ཚོགས་གོང་དུ་སྤེལ། ། དབང་ཐང་
རླུང་རྟ་སྙན་གྲགས་དར་ཞིང་རྒྱས། ། ཚེ་དཔལ་འབྱོར་བའི་པད་ཚལ་བཞད་པར་
མཛོད། ། སྔོན་བསགས་ལེགས་བྱས་ས་བོན་གྲུང་བོ་ལ། ། ལྷ་སྲུང་མཐུན་གྲོགས་དྲོད་
གཤེར་ཚོགས་པ་ལས། ། མི་བཟད་དཔལ་འབྱོར་དཔག་བསམ་ལྗོན་པ་ཆེ། ། རབ་
རྒྱས་བདེ་སྐྱིད་འབྲས་བུས་ཚིམ་པར་མཛོད། ། ལོག་པར་འཁུ་བའི་གཟུགས་ཅན་
གཟུགས་མེད་ཀུན། ། ལྟས་ངན་ཆོ་འཕྲུལ་འཇིགས་པས་ཚར་ཆོད་ལ། ། ཆོས་མཐུན་
བསམ་པའི་དོན་ཀུན༌ལྷུན་འགྲུབ་པའི། ། སྡོང་གྲོགས་འཕྲིན་ལས་གཡེལ་མེད་རྟག་ཏུ་
སྒྲུབས། ། བླ་མ་མཆོག་གསུམ་དམ་པའི་ཐུགས་རྗེའི་སྤྲིན། ། མཐུ་ལྡན་དྲེགས་པའི་
འཕྲིན་ལས་གློག་འོད་དང་། ། ལྷན་ཅིག་དགེ་ལེགས་ཆར་ཆེན་འདོད་འཇོ་ཞིང༌། །
གྲགས་སྙན་དབྱར་རྔ་ཕྱོགས་མཐར་སྒྲོགས་གྱུར་ཅིག ། ཅེས་པ་འདི་ནི་བསྟན་པའི་གསལ་
བྱེད་ཉང་ཚང་ཧུ་ཐོག་ཐུའི་སྤྲུལ་བའི་སྐུ་བློ་བཟང་འཇིགས་མེད་སེངྒེ་དང༌། བློ་བཟང་བསྟན་འཛིན་
རྒྱ་མཚོ་གཉིས་ཀྱིས་ཐུན་མོང་མ་ཡིན་པའི་དཀོར་སྲུང་འདིའི་བསང་དང་གསོལ་མཆོད་ཞིག་དགོས་
ཚུལ་ལྟར། ༧ གྲུབ་དབང་གོང་མའི་མཛད་པའི་གཏོཪ་འབུལ་ཞིག་འདུག་པར་གཞི་བྱས་ཏེ། ༧ རོང་
པོ་ཆོས་རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་མཐེ་བོའི་ཚུ་ཚན་ཁར་བྲིས་ཏེ་ཕུལ་བ་ཛ་ཡནྟུ།